บ้านยายของฉันอยู่ที่จังหวัดฮอกไกโด เมืองโอตารุ ฉันมีโอกาสไปที่ประเทศญี่ปุ่นปีละครั้ง และทุกครั้งที่ได้ไปก็จะทานอาหารญี่ปุ่นเท่าที่ทำได้ จะมีร้านหนึ่งที่อยู่ใกล้บ้านยายของฉันชื่อว่า นารูโตะ เป็นร้านอาหารที่มีมาตั้งแต่ 70 ปีก่อน ทางที่ดีควรจองก่อนไปทานจริง เมนูเด็ดที่มีชื่อเสียงของร้านนี้คือ ไก่ทอดครึ่งตัว ฉันชอบทานเมนูนี้ในวันที่มีอากาศหนาว เพราะทางร้านจัดให้ครึ่งตัวจึงสามารถทานทุกส่วนของไก่ที่อร่อยได้ และยังมีเมนูจำพวกราเมง ซุปมิโซะที่ทำให้ร่างกายอบอุ่น นอกเหนือจากนั้นก็ยังมีซูชิหรืออาหารจำพวกดงบูริอยู่ด้วย เรายังสามารถห่อกลับบ้านได้โดยไม่เสียค่าใช้จ่าย ซึ่งเป็นสิ่งที่ดีเวลาที่เราทานอาหารไม่หมด เมื่อตอนฉันยังเด็ก ลูกค้าส่วนใหญ่ที่มาจะเป็นคนท้องถิ่น แต่ปัจจุบันก็มีลูกค้าชาวต่างชาติมากขึ้น แถมยังมีตู้กดไก่ครึ่งตัวอยู่หน้าร้านด้วย ไว้มีโอกาสมาที่โอตารุ ก็มาลองลิ้มรสได้นะคะ