หลังจากที่ฉันมาเรียนที่กทม.ก็ผ่านมาได้ราว2ปีแล้ว และได้ไปเที่ยวกับเพื่อนมาหลายที่ แต่ร้านที่ชอบมากที่สุดคือร้านคัสตาร์ดนากามูระ ร้านคัสตาร์ดนากามูระเป็นร้านเบเกอรี่สไตล์ญี่ปุ่นที่อยู่ในย่านพร้อมพงษ์ อยู่ใกล้BTSจึงสะดวก ร้านนี้เปิดมาได้ 30ปีแล้ว ถ้ามองจากข้างนอกจะเห็นว่าเล็กแต่ข้างในกว้างกว่าที่คิดไว้ บรรยากาศและการตกแต่งในร้านให้ความรู้สึกเหมือนอยู่ที่ประเทศญี่ปุ่น ช่วงเทศกาลอย่างเช่นวันทานาบาตะก็จะมีให้เขียนกระดาษขอพร ฉันเองก็ไปเขียนมาแล้ว ที่ร้านนี้มีขนมปังหลายชนิดแต่ก็ไม่ได้มีเพียงแค่ขนมปัง พวกเค้กหรือพุดดิ้งก็มีเหมือนกัน เมนูแนะนำของร้านคือแซนด์วิชหมูสับกับหัวหอมใหญ่ พุดดิ้งคัสตาร์ด ขนมปังครีมคัสตาร์ด ถึงจะไปบ่อยแต่ก็ยังไม่สามารถลองกินเมนูทั้งหมดได้หมด แต่ที่ฉันชอบที่สุดคือ ขนมปังเมล่อนครีม อร่อยมากๆ ขนมปังนุ่มๆกับครีมคัสตาร์ดหอมๆผสมผสานกันได้อย่างลงตัว ราคาเริ่มต้นของร้านนี้ไม่สูงมาก โดยจะเริ่มที่ราคาประมาณ 20 บาทขึ้นไป ฉันได้แนะนำร้านที่ไปเป็นประจำจบแล้ว ถ้าทุกคนมีโอกาสก็ลองไปดูนะคะ