ของขวัญที่ฉันได้รับมาแล้วดีใจที่สุดคือตุ๊กตาที่ได้จากแม่ พอขึ้นมัธยมต้นก็ไม่ค่อยได้รับของขวัญจากครอบครัวเท่าไร แต่ตอนที่เรียนจบมัธยมต้นแม่ก็มาเซอไพรส์ฉัน

วันนั้นเป็นวันที่มีพิธีจบการศึกษา หลังจบพิธีฉันก็กลับบ้านตามปกติ ทันทีที่เข้าบ้านมาก็เห็นแม่ยืนอยู่พร้อมกล่องของขวัญสีแดง แม่บอกว่ายินดีด้วยที่จบมัธยมต้นแล้ว เติบโตขึ้นไปอีกขั้นแล้วนะ พร้อมส่งกล่องของขวัญสีแดงให้ เมื่อลองเปิดดูก็เจอตุ๊กตาไดโนเสาร์สีฟ้าตัวเล็กๆ อยู่ในกล่อง ด้วยความที่ฉันชอบตุ๊กตามากจึงดีใจมาก แม่ยังพูดอีกว่าหลังจากนี้ไม่ว่าจะมีเรื่องดีหรือเรื่องร้ายเกิดขึ้น ลูกก็ไม่ได้อยู่ตัวคนเดียวนะ มีทั้งแม่แล้วก็ตุ๊กตาตัวนี้อยู่ด้วยเสมอ เมื่อได้ยินแม่พูดอย่างนั้นก็รู้สึกดีใจมากขึ้นกว่าเดิม

ตอนนี้ฉันก็ยังคงรักษาตุ๊กตาตัวนี้ไว้อย่างดี ไม่ว่าจะเวลาไหนหรือไปที่ไหนก็จะพกไปด้วยเสมอ บางคนอาจคิดว่าการเล่นตุ๊กตานั้นเป็นเรื่องของเด็กๆ แต่ฉันไม่ได้คิดอย่างนั้น ถึงแม้ฉันจะอายุ 19 ปีแล้ว แต่ตุ๊กตาตัวนี้ก็มีความสำคัญกับฉันมาก และฉันก็ยังคิดว่า บางครั้งการกลับไปเป็นเด็กอีกครั้งก็ไม่ใช่เรื่องเสียหายอะไร