ถ้าถามคนไทยว่า 'หากพูดถึงนักข่าวจะนึกถึงใคร' คงจะได้คำตอบที่แตกต่างกันมากมาย ทว่าหากถามว่า 'หากพูดถึงนักข่าวหญิงจะนึกถึงใคร' คนที่ให้คำตอบว่า 'คุณกรุณา' คงจะมีไม่น้อย ฉันเองก็นึกถึงคุณกรุณาเช่นเดียวกัน

คุณกรุณาเคยเป็นนักข่าวที่เคยทำงานอยู่ที่สำนักข่าวช่อง PPTV ของไทย และเคยทำงานอยู่ที่สำนักข่าวช่อง ABC ของประเทศออสเตรเลีย ถึงแม้ว่าตอนนี้คุณกรุณาจะไม่ได้ทำงานอยู่ที่สำนักข่าวทางโทรทัศน์แล้ว แต่เธอไปถ่ายทำสารคดีข่าวตามประเทศต่าง ๆ แล้วอัพโหลดลงใน YouTube โดยสารดคีส่วนมากมีเนื้อหาเกี่ยวกับประวัติศาสตร์และการเมืองของประเทศต่าง ๆ จุดเด่นของสารคดีเหล่านั้น คือ การที่คุณกรุณาไปถ่ายทำตามประเทศที่เป็นหัวข้อนั้น ๆ จริง ๆ การลงไปถ่ายทำที่สถานที่จริงจะทำให้ผู้ชมได้สัมผัสกับบรรยากาศของสถานที่เหล่านั้นเช่นกัน อีกทั้งคุณกรุณายังได้สัมภาษณ์ผู้ที่เกี่ยวข้องกับหัวข้อของสารคดี ทำให้สามารถเข้าใจเรื่องราวได้ดียิ่งขึ้น

ผลงานที่โดดเด่นของคุณกรุณา คือ สารคดีที่ชื่อว่า 'เสียงที่ไม่มีใครได้ยิน' โดยมีเนื้อหาเกี่ยวกับชาวโรฮิงญาที่อพยพจากรัฐยะไข่ของประเทศเมียนมาร์เข้าสู่บังกะลาเทศ สารคดีนี้ได้กล่าวถึงชาวโรฮิงญาที่อยู่ในจุดต่ำสุดของสังคมเมียนมาร์ ทว่ายังมีกลุ่มคนที่อยู่ต่ำกว่านั้น คือ ผู้หญิง หญิงชาวโรฮิงญาไม่มีสิทธิ์เลือกทางเดินในชีวิตของตัวเอง ตอนเด็กเธอต้องเลี้ยงดูพ่อแม่ของตน เมื่อโตขึ้นก็ต้องเลี้ยงดูสามีและพ่อแม่ของสามี อีกทั้งสารดคีนี้ยังพูดถึงผลกระทบที่เกิดจากความขัดแย้งทางศาสนาและพูดถึงความไม่เท่าเทียงทางเพศ คนที่ได้ดูสารคดีนี้จึงออกมาเรียกร้องถึงสิทธิความเป็นคนให้กับชาวโรฮิงญาและเป็นเรื่องที่พูดถึงกันในอินเตอร์เน็ต กล่าวคือ คนส่วนใหญ่เริ่มตระหนักถึงเรื่องของชาวโรฮิงญาเพราะสารคดีของคุณกรุณา

ฉันเองก็เป็นคนหนึ่งที่รับรู้ถึงเรื่องของชาวโรฮิงญาผ่านสารคดีของคุณกรุณา เมื่อดูสารคดีนี้แล้วฉันก็รู้สึกเคาระคุณกรุณาเป็นอย่างมาก และอยากที่จะติดตามคุณกรุณาต่อไปเรื่อย ๆ 