     บุคคลที่ทุกคนหลงใหลคือใครกันบ้างเหรอคะ คนที่ช่วยปกป้องโลกหรือคนที่ทำเพื่อประโยชน์ของผู้คนกันคะ แต่คนที่ฉันชื่นชอบไม่ใช่คนที่ยิ่งใหญ่อะไรแบบนั้นเลยค่ะ แต่คนคนนั้นคอยเป็นกำลังใจให้ฉันอยู่เสมอมาค่ะ คนคนนั้นคือไอดอลของวงAKB48ชื่อว่า คาชิวากิ ยูกิ ค่ะ เพราะเธอคนนี้จึงทำให้ฉันได้เติบโตขึ้นและพยายามในการเรียนภาษาญี่ปุ่นเสมอมาค่ะ 
     ฉันรู้จัก คาชิวากิ ยูกิครั้งแรกเมื่อตอนที่ฉันยังเป็นนักเรียนม.４ค่ะ ฉันได้ย้ายสายการเรียนจากภาษาจีนมาเป็นภาษาญี่ปุ่นจึงได้เรียนภาษาญี่ปุ่นเป็นครั้งแรกเลยค่ะ เหตุผลที่ฉันเปลี่ยนมาเรียนภาษาญี่ปุ่นเพราะฉันจำตัวอักษรจีนไม่ได้ค่ะ เลยหยุดการเรียนภาษาจีนไว้แค่ตอนมัธยมต้นและตัดสินใจเรียนภาษาญี่ปุ่นที่ไม่เคยได้ลองสัมผัสการเรียนดูสักครั้งค่ะ ก่อนที่จะเปิดเทอมฉันจำตัวอักษรฮิรางานะด้วยตัวเองทำให้ช่วงแรกของการเรียนภาษาญี่ปุ่นค่อนข้างง่ายแต่พอหลังจากนั้นหนึ่งเดือนฉันก็รู้สึกทรมานกับการเรียนค่ะ เพราะภาษาญี่ปุ่นไม่ได้มีแค่คำศัพท์และไวยากรณ์แต่ยังมีตัวอักษรคันจิที่รับมาจากประเทศจีนอีก ทำให้ฉันคิดว่าภาษาจีนที่ตนเองเคยเรียนตอนมัธยมต้นยังง่ายเสียกว่าอีก เลยคิดอยากจะเลิกเรียนภาษาญี่ปุ่นค่ะ แต่พอมาลองคิดดูดีๆ พบว่าที่ตนเองอยากเลิกเรียนภาษาญี่ปุ่นไม่ใช่เพราะว่ามันยากแต่อย่างไร แต่เป็นเพราะฉันไม่มีเหตุจูงใจให้ได้เรียนค่ะ ในตอนนั้นฉันเลยได้รู้จักกับวงไอดอลAKB48ที่เพื่อนร่วมชั้นได้แนะนำมาและได้รู้จักกับคาชิวากิ ยูกิค่ะ 
     คาชิวากิ ยูกิ ได้เริ่มทำงานในฐานะไอดอลของวง AKB48 ตั้งแต่ปี2007ค่ะ แต่ก็ไม่เคยได้เป็นเซนเตอร์เดี่ยวเลยสักครั้งค่ะ แต่ยูกิก็ไม่ได้บ่นออกมาแต่อย่างใดแต่ก็พยายามอย่างสุดความสามารถเพื่อแฟนๆค่ะ พอฉันเห็นยูกิเป็นอย่างนั้นเลยอยากจะลองพยายามเพื่อสิ่งที่ตนเองชอบดูสักครั้งค่ะ ฉันเลยก้าวข้ามขีดจำกัดของตนเองและสามารถสอบผ่านการสอบวัดระดับภาษาญีปุ่นระดับ N5 ได้ในครั้งเดียวค่ะ เพราะคุณยูกิทำให้ฉันได้รู้ว่า ต่อให้ตนเองจะไม่ได้โดดเด่นหรือได้รับการนับถือจากใครก็สามารถเผชิญหน้ากับสิ่งที่ตนเองชื่นชอบและทำให้เป้าหมายของตนเองสำเร็จลุล่วงได้ค่ะ 
     สุดท้ายนี้ ยูกิจังได้ประกาศจบการศึกษาจากAKB48 และได้เป็นเซนเตอร์เดี่ยวกับเขาแล้วค่ะ ยูกิจังสามารถทำให้เป้าหมายของตนเองเป็นจริงได้ผ่านช่วงเวลากว่า17 ปีในฐานะไอดอลอย่างน่าประทับใจ  