   ในหนึ่งปีจะมีการเดินทางครั้งใหญ่หนึ่งครั้ง! นั่นก็คือการไปจังหวัดพังงากับครอบครัวและใช้ชีวิตที่เกาะสุรินทร์เป็นเวลาสามวัน ที่โน่นมีเรื่องสนุก ๆ หลายอย่างให้ทำ ฉันเลยไปทุกปีเลย จนถึงตอนนี้ก็เป็นครั้งที่เก้าแล้ว!
   ช่วงเวลาดี ๆ ที่ควรไปคือเดือนมีนาคมถึงเมษายน วิธีการไปนั้นมีหลายวิธี ตัวฉันนั้นเดินทางโดยรถทัวร์โดยใช้เวลาประมาณสิบชั่วโมง พอมาถึงแล้ว รถของทางทัวร์จะมารับและพาไปที่ออฟฟิศ เราสามารถกินข้าวเช้าและอาบน้ำได้ที่นั่น พอเก้าโมงก็ถึงเวลาขึ้นสปีดโบ๊ท ใช้เวลาประมาณหนึ่งชั่วโมง เมื่อถึงแล้วก็ขนสัมภาระไปไว้ที่เต็นท์ หลังจากนั้นเราสามารถใช้ชีวิตได้อย่างอิสระเลย หาดทรายของที่นั่นสวยมาก! ทรายก็ขาวและนุ่ม รวมถึงวิวทิวทัศน์ก็งดงามสุด ๆ ! กิจกรรมที่น่าสนใจของที่โน่นคือการดำน้ำตื้น เขาจะพาเราขึ้นเรือเล็ก ๆ และพาไปดูปลากับปะการังสวย ๆ รอบ ๆ เกาะ โรงอาหารของที่นี่ไม่ได้เปิดตลอดวัน ไฟฟ้าก็เช่นกัน แต่นั่นไม่เป็นปัญหาเลยสักนิด
   ชีวิตที่นั่นเป็นอะไรที่สนุกมาก ๆ ปีหน้าฉันก็จะไปเหมือนเดิม! ตั้งตารอเวลานั้นเลย!