 ชีวิตของคนเราไม่สามารถย้อนกลับไปในอดีตได้ การเก็บรักษาควาทรงจำนั้นจึงจำเป็นต้องใช้รูปถ่ายหรือวิดีโอ ในปัจจุบัน เนื่องจากโทรศัพท์ถูกใช้กันอย่างแพร่หลาย ทำให้การถ่ายรูปหรือวิดีโอด้วยกล้องโทรศัพท์กลายเป็นเรื่องปกติ แต่ความชอบของแต่ละคนก็แตกต่างกันป สำหรับฉันแล้วนั้น ฉันคิดว่าการถ่ายรูปดีกว่า
 รูปถ่ายมีข้อดีหลายอย่าง สิ่งที่สำคัญที่สุด คือ รูปถ่ายไม่กนพื้นที่จัดเก็บข้อมูลมากเท่าวิดีโอ ไม่ว่าเราจะมีหน่วยความจำมากแค่ไหนก็ไม่เพียงพอต่อการจัดเก็บวิดีโอ นอกจากนี้ยังมีวิธีการถ่ายรูปมากมายไม่ใช่แค่เพียงจากกล้องโทรศัพท์เท่านั้น แต่ยังมีทั้งกล้องดิจิทัล กล้องโพลารอยด์ กล้องฟิล์มให้เลือกตามความชอบ สำหรับฉัน ฉันชอบถ่ายรูปด้วยโทรศัพท์และกล้องฟิล์ม การถ่ายรูปด้วยโทรศัพท์นั้นสะดวกมาก เพราะสามารถ่ายได้ง่ายในชีวิตประจำวัน เวลาไปเที่ยวกับเพื่อน และสามารถดูรูปได้ทันทีหลังถ่าย
 เหตุผลหนึ่งที่ฉันชอบกล้องฟิล์มก็คือ กล้องฟิล์มให้ความรู้สึกหวนคิดถึงอดีต ลักษณะเฉพาะของกล้องฟิล์ม คือ หลังจากกดชัตเตอร์แล้วจะไม่สามารถดูรูปได้ทันทีเหมือนกล้องโทรศัพท์ ต้องรอจนกว่าจะล้างฟิล์มเสร็จถึงจะรู้ผลลัพธ์ ทำให้เราถ่ายแต่ละภาพด้วยความตั้งใจ และรู้สึกตื่นเต้นทุกครั้งที่ได้เห็นภาพที่ถูกล้างออกมา นอกจากนี้ ฉันคิดว่าบรรยากาศของรูปที่ได้จากกล้องฟิล์มเป็นเสน่ห์ที่หาไม่ได้จากกล้องโทรศัพท์หรือกล้องดิจิทัล สุดท้ายนี้ รูปที่เราถ่ายสามารถนำไปอัดแล้วใส่เก็บไว้ในอัลบั้มได้ ซึ่งสามารถเก็บไว้ดูได้นานหลายปี
 ดังนั้น ฉันคิดว่ารูปถ่ายเป็นวิธีการที่ดีสำหรับการเก็บรักษาความทรงจำ เพราะรูปถ่ายไม่กินพื้นที่มาก มีวิธีการถ่ายหลายแบบ อีกทั้งยังถ่ายได้ง่ายและคงอยู่ไม่เปลี่ยนแปลงแม้เวลาจะผ่านไปนานแค่ไหนก็ตาม