  ตอนที่โดนถามว่า ตอนที่จะเก็บความทรงจำ คิดว่ารูปภาพหรือวิดีโอดีกว่ากันนั้น ฉันคิดคำตอบไม่ออก ชีวิตประจำวันของฉะน ตอนที่อยากบันทึกสิ่งที่เกิดขึ้น ก็จะใช้ทั้งรูปภาพและวิดีโอเลย และทั้งรูปภาพและวิดีโอต่างก็มีข้อดีของตัวมันเอง อย่างไรก็ตาม พอฉันได้คิดถึงเรื่องนั้นแล้ว ฉันคิดว่าฉันคนชอบถ่ายวิดีโอนะ
 ก่อนเรียนจบตอนมัธยามปลาย ฉันดูวิดีโอที่เรียกว่า vlog ของผู้คนบน youtube อยู่บ่อยๆ vlog คือวิดีโอเกี่ยวกับชีวิตประจำวันทั่วไป ในตอนนั้น วิดีโอในลักษณะนี้ได้รับความนิยมในหมู่นักเรียน ไม่ว่าใครก็ต่างรู้จักสิ่งที่เรียกว่า vlog ฉันที่อยากจะบันทึกชีวิตมัธยมปลายที่เหลืออยู่กับเพื่อนๆ จึงเริ่มถ่าย vlog ขึ้นมา และหลังจากนั้นฉันก็เริ่มเก็บบันทึกสิ่งต่างๆ ด้วยการถ่ายวิดีโอ
 วิดีโอสามารถทำสิ่งที่รูปภาพทำไม่ได้อย่างการเก็บเสียง และท่าทางการเคลื่อนไว้ต่างๆ ได้ และต่อให้เวลาผ่านไปแค่ไหน แต่พอได้ดูวิดีโอที่ถ่ายไว้ ก็สามารถนึกถึงเหตุการณ์ในตอนนั้นได้ดีกว่ารูปถ่าย ราวกับได้กลับไปช่วงเวลานั้นอีกครั้ง อีกทั้ง อาจจะไม่ใช่เหตุผลที่สำคัญเท่าไหร่ แต่วิดีโอเป็นสิ่งที่เหมาะสมกับคนขี้ลืมอย่างฉันที่สุด
 อาจจะมีคนที่คิดว่าการบันทึกด้วยวิดีโอ ตอนที่อยากไปหาช่วงเวลาที่ดูก็จะลำบาก แถมต้องใช้เวลา แต่ว่าในระหว่างที่หาส่วนที่อยากดูนั้น ก็สามารถเเจอความทรงจำที่สวยงามและน่าสนใจได้ไม่ใช่หรือ สิ่งนั้นอาจจะเป็นสิ่งที่เราได้ลืมไปแล้ว แต่เพราะการได้เจอในวิดีโอ ทำให้เราสามารถนึกถึงส่วนหนึ่งของชีวิตตัวเองได้อีกครั้ง ฉันคิดว่านี่เป็นสิ่งที่งดงามของวิดีโอ เพราะอย่างนั้นฉันจึงชอบวิดีโอ