ไม่ว่าใครก็คงมีนักร้องที่ชอบอยู่อย่างน้อยสักคนหรือสองคน คำว่า "ชอบ" นั้น ขอเพียงเลือกฟังเพลงของนักร้องดังกล่าวในยามที่อยากจะฟังเพลง แม้จะไม่ได้ซื้ออัลบัม หรือฟังทุกเพลงของนักร้องคนนั้นก็เรียกว่า "ชอบ" ได้แล้ว ฉันเองก็เป็นเช่นนั้นค่ะ อีกทั้งนักร้องที่ชื่นชอบสมัยประถม กับนักร้องที่ชื่นชอบสมัยมัธยมต้นก็ไม่ใช่คนเดียวกัน ซึ่งแน่นอนว่าหากนำมาเทียบกับตอนนี้แล้วก็ได้ผลลัพธ์เช่นนั้นไม่เปลี่ยนแปลง เนื่องจากฉันเติบโตขึ้นวันละนิด ใช้ชีวิตไปวันละหน่อย เพลงที่จะพาให้หวนนึงถึงช่วงเวลาสักช่วงเวลาหนึ่งจึงแตกต่างกันไปตามแต่สภาพการณ์ และนักร้องที่ฉันโปรดปรานอยู่ช่วงนี้ คือนักร้องชาวญี่ปุ่นชื่อ "นาโตริ" ค่ะ

ฉันรู้จักนาโตริครั้งแรกเมื่อราว ๆ ครึ่งปีก่อน เนื่องจากฟังเพลงญี่ปุ่นบ่อยเป็นปกติอยู่แล้วเลยบังเอิญเจอเพลงของเขาขึ้นมา เพลงแรกที่ได้ฟังค่ะ "Overdose" ค่ะ พอได้ลองฟังดูก็รู้สึกว่าเพลงมันถูกหูมาก เลยส่งไปให้เพื่อน ๆ ในแชตกลุ่มดู แล้วเพื่อนคนที่ไม่ค่อยได้ฟังเพลงญี่ปุ่นก็ตอบกลับมาว่า "เพลงนี้กำลังดังอยู่ใน TikTok" ค่ะ ฉันประทับใจมากที่เพลงของเขาสามารถส่งไปได้ถึงกระทั่งคนที่ไม่ฟังเพลงญี่ปุ่น จึงเริ่มฟังเพลงอื่น ๆ ของเขาบ้างด้วยความสนอกสนใจ แล้วไม่ว่าจะเพลงไหน ๆ ก็ดีไปหมดเลยค่ะ

นาโตริแต่งเพลงเองแล้วก็ร้องเองด้วยค่ะ เพลงของเขานั้นพอไดัฟังแล้วจะเห็นภาพชีวิตอันหอมหวานระคนขมขื่นขึ้นมา เขาส่งต่อความรู้สึกที่อยากจะรักแม้ไม่ค่อยเข้าใจความรัก และความรู้สึกที่เพียงอยากจะอยู่ในห้วงแห่งความฝันตลอดไปท่ามกลางชีวิตอันสับสน ผ่านบทเพลงไปสู่ผู้ฟัง แล้วสำหรับฉันที่เพิ่งจะบรรลุนิติภาวะมาหมาด ๆ กำลังหลงทางอยู่ระหว่างโลกของวัยรุ่นและวัยผู้ใหญ่ ก็ได้เพลงของเขาที่มาเข้าใจและโอบกอบเอาไว้ ด้วยเหตุนี้เองจึงทำให้นาโตริกลายเป็นนักร้องที่ฉันชื่นชอบค่ะ และเมื่อลองสืบค้นข้อมูลเพิ่มเติมดูก็ได้รู้ว่รเขาเกิดในปี 2003 เช่นเดียวกันกับฉัน จึงอดคิดไม่ได้ว่า หรือที่เขาเข้าใจความรู้สึกสับสนนี้เป็นอย่างดี คงเป็นเพราะว่าอายุเท่ากัน

เพลงของนาโตริช่วยฉันเอาไว้ อีกทั้งยังมอบแรงบันดาลใจให้แก่ฉันด้วยค่ะ หลังจากนี้ต่อให้ฉันกลายเป็นผู้ใหญ่และได้พบกับนักร้องคนอื่น ๆ ความจริงข้อนี้ก็จะไม่มีวันเปลี่ยนแปลงไป ฉันเฝ้าภาวนาให้นาโตริประสบความสำเร็จจากใจจริง หากเป็นไปได้ก็อยากให้มาจัดคอนเสิร์ตที่ไทยบ้างค่ะ หากเป็นจริงจะไปชมให้ได้เลยค่ะ