 บุคคลที่ทุกคนชื่นชอบนั้นคือใคร เขาอาจจะเป็นคนที่อาศัยอยู่ในโลกเดียวกับพวกคุณใช่หรือไม่ แต่คนที่ฉันชื่นชอบไม่ได้อาศัยอยู่ในโลกเดียวกับที่ฉันอาศัยอยู่แต่เขามีตัวตนอยู่ในโลกของอนิเมะ ชื่อของเขานั้นคือ ไวโอเล็ต เอเวอร์การ์เด้น
 ไวโอเล็กนั้นเป็นตัวละครหลักของผลงานที่ชื่อว่าไวโอเล็ตเอเวอร์การ์เด้น ผลงานชิ้นนี้มีทั้งรูปแบบทีวีอนิเมะและภาพยนตร์ฉันรู้จักผลงานชิ้นนี้เมื่อสามปีที่แล้วตอนที่ฉันยังเป็นนักเรียนมัธยมปลายปีที่สาม ฉันได้รับการแนะนำมาจากเพื่อยจึงเริ่มสนใจมาดูอนิเมชั่นเรื่องนี้ ไวโอเล็ตเล่าเรื่องชีวิตของไวโอเล็ต ไวโอเล็ตที่ออกไปในสนามรบในวันศึกสุดท้ายกับผู้บังคับบัญชาของตน พันตรีกิลเบริด์ ทั้งสองโดนแรงปะทะของระเบิดจนเกือบจะตาย ไวโอเล็ตเสียแขนทั้งสองข้างไปเพราะแรงระเบิดแต่ก็ยังใช้ปากของตนเองดึงร่างกายของพันตรีออกมา แต่ในขณะที่พันตรีจะหมดสติไปเขาได้บอกกับไวโอเล็ตไปว่า จงมีชีวิตต่อไป ไวโอเล็ต จงเป็นอิสระ ฉันรักเธอจากใจ ไวโอเล็ตที่ถูกใช้งานในฐานะเครื่องมือสงครามที่ไร้ความรู้สึกได้บอกกับพันตรีไปอย่างซื่อตรงว่า รัก รักคืออะไรหรอคะ หลังจากนั้นเสียงระเบิดครั้งสุดท้ายก็ได้ดังขึ้น ทั้งสองได้หมดสติไป ไวโอเล็ตตื่นขึ้นมาในโรงพยาบาลแต่ก็ไม่เห็นร่างของพันตรีอยู่เคียงข้าง ไวโอเล็ตถูกไล่ออกจากกองทัพแล้วเริ่มใช้ชีวิตในฐานะผู้เขียนจดหมายให้กับลูกค้า แต่ไวโอเล็ตก็ยังไม่เข้าใจความหมายของคำว่ารักเลย ไวโอเล็ตจึงตั้งใจที่จะหาความหมายของคำว่ารักผ่านการเขียนจดหมายให้กับลูกค้าต่อไป ในตอนจบของอนิเมะไวโอเล็ตนั้นได้เริ่มเข้าใจความหมายของคำว่ารักและอยากจะบอกคำคำนั้นกลับไปยังคนที่บอกรักเธอ แต่จนถึงตอนนี้เธอก็ยังไม่รู้ว่าพันตรีนั้นอยู่ที่แห่งใด แต่เธอยังเชื่อเสมอว่าพันตรีนั้นยังมีชีวิตอยู่ที่ไหนสักแห่ง
 หลังจากที่ฉันได้ดูอนิเมะเรื่องนี้ฉันรู้สึกประทับใจและเพราะอนิเมะเรื่องนี้ทำให้ฉันเก่งรูปสุภาพในภาษาญี่ปุ่นมากขึ้น ฉันเองก็เหมือนกับไวโอเล็ตที่ยังไม่รู้จักความหมายของคำว่ารัก แต่ฉันก็อยากจะบอกคำคำนั้นกับคนที่ฉันรักจริงๆ