 ฉันคิดว่าของขวัญไม่จำเป็นต้องเป็นสิ่งได้จากผู้อื่น เราสามารถซื้อให้ตนเองก็ได้ ฉันไม่ค่อยซื้อของขวัญวันเกิดให้ตัวเองเท่าไหร่ ดังนั้นความตั้งใจในปีนี้คือการซื้อของขวัญให้ตนเอง วันเกิดปีนี้ก็ใกล้มาถึงแล้ว ของที่อยากได้มีแค่ 1 อย่าง นั่นก็คือ หนังสือ
 เพราะฉันชอบอ่านหนังสือ จึงคิดว่าหนังสือเป็นของขวัญที่สุดยอด ไม่ใช่เพียงแต่ได้ความรู้ แต่ยังสามารถคลายเครียดได้ด้วย ช่วงนี้มีงานสัปดาห์หนังสือ ในนั้นมีหนังสือมาขายมากมาย มีสว่นลด และยังสามารถได้ลายเซ้นนักเขียนอีกด้วย เพราะว่าเป็นโอกาสที่ดีก็เลยไปเมื่อวันเสาร์ที่ผ่านมา จริง ๆ แล้วหนะงสือที่อยากซื้อมีแค่ 2 เล่ม นั่นก็คือ หนังสือเรื่อง Miyazaki World และหนังสือเรื่อง ฤดูหนาวเมื่อเราพราก ระหว่างที่กำลังหาหนังสือที่ตนเองสนใจ ก็ได้คุยกับคนที่ชอบอ่านหนังสือไปด้วย อยู่ที่นั้น 3 ชั่วโมงจึงปวดขาแต่ก็สนุก เวลาที่มีความสุขผ่านไปในชั่วพริบตา ในที่สุดอยู่ ๆ ก็ซื้อหนังสือมา 4 เล่ม ในราคาตั้ง 1,000 กว่าบาท อีก 2 เล่ม คือเรื่อง Midnight Library และ Twisted Games แพงกว่าที่คิดแต่ก็มีความสุข หนังสือที่เลือกและซื้อเองมีความหมายพิเศษต่อฉัน ตอนที่ซื้อหนังสือก็ได้อ่านเพียงคำโปรยสั้น ๆ ด้านหลังเท่านั้น ไม่รู้ว่าเนื้อหาข้างในจะเป็นอย่างไร ซึ่งก็เหมือนกับของขวัญ ดังนั้นอ่านไปก็ตื่นเต้นไป
 คิดว่าการซื้อของขวัญให้ตัวเองเป็นบางครั้ง ไม่ใช่เฉพาะตอนวันเกิดเป็นสิ่งที่ดี เพราะบางวันก็มีเรื่องดี บางวันก็เหนื่อย จึงอยากให้ทุกคนให้รางวัลตัวเองเดือนละครั้ง เพราะตัวเองเป็นคนซื้องเอง ดังนั้นมีความสุขแน่นอน มาให้ความสำคัญกับจิตใจตนเองกันเถอะ