   ทุกคนมีไอดอล นักเขียน หรือนักกีฬาที่ชอบกันบ้างหรือปล่าวครับ ถ้ามีคนที่ให้กำลังใจเราได้ก็คงจะดีมากเลยนะ ผมเองก็มีคนดังที่ชื่นชอบอยู่เหมือนกัน คนนั้นก็คือเวนดี้จากวงเรดเวลเวทครับ
   วงเรดเวลเวทเป็นเกิร์ลกรุ๊ปจากประเทศเกาหลีใต้ ตอนสมัยที่ผมอยู่มัธยม ผมได้ฟังเพลงของเรดเวลเวทโดยบังเอิญ เลยชอบเวนดี้มากๆ ตั้งแต่นั้นเป็นต้นมา เวลาที่ผมรู้สึกเศร้า พอผมได้ฟังเพลงก็จะรู้สึกดีขึ้นทันที ยิ่งไปกว่านั้น การที่ผมได้ไปคอนเสิร์ตของเรดเวลเวทยิ่งทำให้ผมชอบมากขึ้นไปอีก ในปี 2020 เวนดี้ได้ปล่อยอัลบั้มเดี่ยวของตัวเองออกมา นอกจากเพลงจะเพราะแล้วความหมายยังดีอีกด้วย เพลงที่ผมฟังอยู่บ่อยๆ คือเพลง When This Rain Stops โดยเพลงนี้เวนดี้เปรียบปัญหาอุปสรรคเป็นเหมือนกับฝนที่ตกกระหน่ำ ความหมายของเพลงคือแม้ว่าจะเจอกับปัญหา แต่ถ้าได้พักบ้างก็จะดี หลังจากที่รู้สึกดีขึ้นแล้วก็ค่อยพยายามใหม่อีกครั้งหนึ่ง ยิ่งไปกว่านั้น เพราะเวนดี้เก่งภาษาอังกฤษ ผมเลยรู้สึกว่าได้รับแรงบันดาลใจ ผมจึงอยากที่จะเก่งภาษาญี่ปุ่นและภาษาอังกฤษด้วย
   ตอนนี้ผมเป็นนักศึกษาปีสองจึงเรียนค่อนข้างหนัก บางครั้งก็รู้สึกว่าชีวิตลำบาก แต่พอได้ฟังเพลงของเวนดี้ก็คิดว่าทุกอย่างจะต้องดีขึ้นอย่างแน่นอน พอฝนตกแล้ว ท้องฟ้าก็คงจะแจ่มใส่ใช่ไหมครับ