     ในช่วงฤดูใบไม้ผลิที่ผ่านมาฉันมีโอกาสได้ไปที่ญี่ปุ่น และในระหว่างวันหยุดยาวฉันก็ได้ดูภาพยนตร์ที่มีชื่อเรื่องว่า 'ปริศนาปราการ 5 แฉก' ฉันที่ชอบอนิเมะเรื่องยอดนักสืบโคนันก็ได้ยินมาว่าสถานที่ถ่ายทำภาพยนตร์เรื่องนี้คือเมืองฮาโกดาเตะก็รู้สึกว่าอยากไปให้ได้ และแล้วฝันก็เป็นจริง
     ฉันพักที่เมืองฮาโกดาเตะ 2 คืน เริ่มวันแรกฉันก็อยากได้ของที่เกี่ยวกับยอดนักสืบโคนัน จึงเดินตามหาไปทั่วจนเจอและซื้อมันมามากมายจนแทบจะรู้สึกเสียดายเงินที่เสียไป แต่พอลองนึกย้อนกลับไปอีกที การที่ฉันสามารถเก็บรักษาของที่ระลึกเอาไว้ได้เป็นสิ่งที่ทำให้ฉันรู้สึกดีใจมาก ๆ หลังจากนั้นฉันก็ได้ไปโกเรียวคาคุที่ใฝ่ฝัน รอบข้างมีดอกซากุระบานเต็มพื้นที่ราวกับในภาพยนตร์ที่ฉันดูมา ถึงแม้ว่าที่นั่นจะมีนักท่องเที่ยวอยู่เยอะก็ไม่อาจทำให้ฉันรู้สึกไม่ดีได้เลย ในวันที่สอง ฉันก็ได้ไปเที่ยวตามสถานที่ท่องเที่ยวที่มีในภาพยนตร์ เช่น อาคารอิฐแดงอะคะเร็นกะโซะโกะ หรือจะเป็นฮาจิมันซากะ ฉันได้ถ่ายรูปมามากมาย อาหารมื้อเที่ยงฉันก็ไปกินร้านชื่อดังที่มีชื่อว่า ลัคกี้ พิเอโระ ฉันตกใจมากที่แถวยาวออกมาจนถึงนอกร้าน พอกลับมาจากเมืองฮาโกดาเตะก็อดไม่ได้ที่ฉันจะไปดูภาพยนตร์เรื่องนี้อีกครั้ง
     การเที่ยวฮาโกดาเตะรอบนี้เป็นครั้งที่ 2 ของชีวิตฉัน แต้ฉันก็รู้สึกสนุกสนานได้ราวกับนี่เป็นการเที่ยวครั้งแรก ถ้ามีโอกาสอีกครั้ง ครั้งต่อไปฉันก็อยากจะไปภูเขาฮาโกดาเตะให้ได้