การเก็บรักษาความทรงจำด้วยการถ่ายวิดิโอเป็นสิ่งที่ฉันชอบที่สุด ฉันมักจะถ่ายวิดิโอช่วงเวลาที่ประทับใจหรือช่วงเวลาอันมีคุณค่าของฉันไว้ในโทรศัพท์เสมอ การถ่ายวิดิโอนั้นสามารถเก็บความรู้สึกในช่วงเวลานั้น ๆ ได้ดีที่สุด เพราะมันสามารถขยับได้และเก็บเสียงบรรยากาศในเรื่องราวเหล่านั้นไว้ด้วยกัน เมื่อเปิดวิดิโอดูเมื่อไรฉันก็เหมือนย้อนกลับไปในช่วงเวลานั้น ๆ ได้เลย แต่ก็ไม่ได้หมายความว่าการถ่ายภาพนั้นเป็นวิธีการที่แย่ การถ่ายภาพนั้นสามารถนำไปปริ้นออกมาและพกไปไหนมาไหนด้วยได้ตลอดและยังคงกลิ่นอายความคลาสสิคไว้ด้วย แต่ในสมัยนี้ฉันคิดว่าทุกคนก็พกโทรศัพท์ไปด้วยทุกที่ จึงทำให้การดูวิดิโอไม่ใช่เรื่องยากอีกต่อไป ถ้าหากให้ยกตัวอย่างสิ่งที่ทำให้ฉันชอบการถ่ายวิดิโอมากกว่า สำหรับฉันก็คือก็ได้ถ่ายวิดิโอธรรมชาติต่าง ๆ โดยเฉพาะตอนที่ฝนตก ฉันมีวิดิโอช่วงเวลาที่ฝนตกเยอะมาก มันทำให้ฉันรู้สึกสงบเมื่อได้เห็นใบไม้พลิ้วไหวและเสียงของหยดน้ำที่ตกกระทบกับสิ่งต่าง ๆ ซึ่งฉันคิดว่ารูปถ่ายในช่วงที่ฝนตกคงทำให้ฉันรู้สึกสงบไม่ได้เท่านี้ ต่อจากนี้ฉันก็คิดว่าจะถ่ายวิดิโอไปเรื่อย ๆ เพื่อรักษาช่วงเวลาที่ฉันรักไว้ในความทรงจำตลอดไป