ทุกคนมีความทรงจำที่ไม่อยากลืมกันไหมคะ　ฉันคิดว่าทุกๆคนน่าจะมีความทรงจำแบบที่อยากที่จะจดจำไปตลอด และฉันก็เป็นแบบนั้นเช่นกันค่ะ แต่ทว่ามันเป็นปกติธรรมดาสำหรับมนุษย์ที่วันหนึ่งเราจะต้องหลงลืมไป เพราะฉะนั้นแล้ว เราก็ต้องคิดถึงการที่เราจะจดจำความทรงจำที่สำคัญแบบนั้นไว้ วิธีหนึ่งก็คือการเก็บรักษาไว้ด้วยรูปภาพหรือวีดีโอนั่นเองค่ะ แต่กระนั้นแล้วแบบไหนที่ดีกว่ากันล่ะคะ สำหรับดิฉันแล้ววีดีโอดีกว่าค่ะ
วิธีหนึ่งในการเก็บรักษาความทรงจำไว้ คือการถ่ายช่วงเวลาหนึ่งเก็บไว้ด้วยวีดีโอ ถ้าพูดถึงการเก็บรักษาความทรงจำแล้วภาพถ่ายก็เป็นวิธีหนึ่งที่ดีเช่นกัน แต่ทว่าภาพถ่ายเคลื่อนไหวไม่ได้และไม่มีเสียง เมื่อเปรียบเทียบกับวีดีโอแล้ว ฉันคิดว่าวีดีโอดีกว่าค่ะ ทัศนียภาพ ณ ช่วงเวลานั้น บรรยากาศ แม้กระทั่งเสียง วีดีโอก็สามารถเก็บมันไว้ได้ ฉันคิดว่ามันดีมากเลยค่ะ มากไปกว่านั้น วีดีโอเคลื่อนไหวได้ เพราะฉะนั้นแล้วก็จะดูมีชีวิตชีวามากกว่าภาพถ่ายค่ะ การเคลื่อนไหวและเสียงของธรรมชาติ สีหน้าของผู้คนและเสียงของพวกเขา เราสามารถเห็นและได้ยินเสียงเหล่านี้ไปตราบนานเท่านาน ความสามารถแบบนี้ก็คงมีเพียงวีดีโอเท่านั้นที่ทำได้ และในอดีต ถ้าเราต้องการที่จะถ่ายวีดีโอ เราจำเป็นที่จะต้องถ่ายด้วยกล้องถ่ายวีดีโอขนาดใหญ่ แต่ปัจจุบันนี้ด้วยการพัฒนาเทคโนโลยีโทรศัพท์มือถือ ทำให้แค่มีโทรศัพท์มือถือ ก็สามารถถ่ายวีดีโอคุณภาพดีได้ และสะดวกด้วย ประสบการณ์ส่วนตัวของฉันคือ ตอนที่ไปเที่ยวที่ประเทศญี่ปุ่น ฉันตัดสินใจใช้โทรศัพท์ถ่ายวีดีโอเสมอเลย เมื่อมาดูวีดีโอเหล่านั้นภายหลัง ฉันก็ได้ยินเสียงดังและบรรยากาศอันครึกครื้นของช่วงเวลานั้น ความทรงจำ ณ ช่วงเวลานั้นก็ลอยเข้ามาในหัวของฉัน ราวกับว่าได้กลับไปยังช่วงเวลานั้น และสถานที่ตอนนั้นเลยค่ะ สิ่งนี้เป็นความสามารถที่ราวกับปาฏิหาริย์ของวีดีโอเลยค่ะ
ถ้ามีความทรงจำที่ไม่อยากลืมหรืออยากจะจดจำไปชั่วชีวิต ขอให้คุณเก็บบันทึกช่วงเวลานั้นไว้ด้วยวีดีโอ หลังจากนั้น5 หรือ10ปีก็ยังสามารถดูได้ เพราะฉะนั้นแล้วไม่ต้องกังวลไปว่าตัวเองจะลืม ชีวิตในทุกๆวันอาจจะดูธรรมดา แต่วันหนึ่งชีวิตที่ธรรมดาแบบนี้อาจจะกลายเป็นความทรงจำที่พิเศษได้ ฉะนั้นแล้ว เพื่อที่จะบันทึกชีวิตทุกวันอันแสนธรรมดาไว้ ก็มาถ่ายวีดีโอไว้มากๆกันเถอะ