    เมื่อก่อนเคยได้ยินบ่อย ๆ ว่า "การเป็นแฟนคลับคนดัีงเป็นเรื่องไร้สาระ" แต่ฉันเชื่อว่าเราสามารถเรียนรู้จากพวกเขา แล้วเอามาปรับใช้กับชีวิตตนเองได้ ฉันชอบYoung K ซึ่งเป็นสมาชิกของวง DAY6ไอดอลเกาหลีมาตั้งแต่สมัยมัธยมศึกษาตอนต้น
    Young K เป็นเด็กฝึกในสังกัดของบริษัท JYP เอนเทอร์เทนเมนต์เป็นระยะเวลา 5 ปี เริ่มแรกเขาจะต้องเดบิวต์ในวงบอยแบนด์ซึ่งเป็นวงเต้น แต่เนื่องจากเขาไม่สามารถเต้นท่าเต้นพื้นฐานท่าหนึ่งได้ เขาจึงฝึกซ้อมอย่างหนักจนทำได้ แต่สุดท้ายผู้รับผิดชอบก็บอกเขาว่าเขาจะได้เดบิวต์ในฐานะวงแบนด์แทน ตอนแรกนั้นเขาถูกวางไว้เป็นมือกีต้าร์ แต่เมื่อมีสมาชิกใหม่เข้ามา เขาก็ถูกเปลี่ยนให้เป็นมือเบสแทน เขาผู้ซึ่งไม่มีความรู้พื้นฐานเกี่ยวกับการเล่นเบสก็ได้ฝึกซ้อมอย่างเป็นประจำ จนในที่สุดก็เป็นผู้เชี่ยวชาญ หลังจากนั้นในปี 2016 เขาได้เดบิวต์ในฐานะวง DAY6 ด้วยเพลง Congratulations เขาทำกิจกรรมในวงโดยเป็นมือเบส นักร้องหลักและแรปเปอร์ นอกจากนี้ในปี 2017 DAY6 ได้ปล่อย 2เพลงทุกเดือน เขาก็ได้ทำงานไปด้วยและเรียนคณะบริหารไปด้วย ความพยายามนี้สุดยอดมาก
    Young K ไม่ได้เป็นเพียงแค่ไอดอล เขายังเป็นนักร้องนักแต่งเพลง และเป็นโปรดิวเซอร์อีกด้วย เขาแต่งเพลงให้ทั้งวงของตนเองและวงไอดอลอื่น ๆ เช่น เพลง Welcome to the show ของวง DAY6 เพลง Run for Roses ของวง NMIXX เป็นเพลงที่ฟังง่ายและมีความหมายดี อีกทั้งแม้เขาจะไม่มั่นใจกับการเต้นของตนเอง ในปีที่แล้วเขาได้ท้าทายตนเองโดยการเดบิวต์ในวงเต้นจากรายการหนึ่ง เขาฝึกหนักมากจนประสบความสำเร็จ
　สำหรับฉันแล้ว ชีวิต ความสำเร็จ และค่านิยมของ Young K เป็นโรลโมเดลที่ดี การเรียนรู้เกี่ยวกับเขาทำให้ฉันมีเป้าหมาย ไม่กลัวที่จะท้าทายสิ่งใหม่ ๆ และพยายามเต็มที่กับทุกสิ่งทุกอย่าง ฉันภูมิใจในตัวเขามาก เขาเหมาะกับคำว่าไอดอลจริง ๆ ต่อจากนี้ฉันก็จะสนับสนุนเขาและรอฟังเพลงใหม่อยู่เสมอ