    ช่องทางออนไลน์ในสมัยนี้พัฒนามากกว่าเมื่อก่อนมาก เช่น ช่องทางยูทูปที่สามารถอัปโหลดเผยแพร่วิดีโอของตัวเองได้ทำให้เราสามารถเห็นวิดีโอที่หลากหลายซึ่งนั้นทำให้ฉันชอบดูยูทูป โดยเฉพาะเนื้อหาที่เกี่ยวกับเกม ฉันชื่นชอบช่องยูทูปของคุณเอก HeartRocker มาก จากนี้ฉันจึงอยากจะอธิบายเหตุผลที่ฉันชอบคุณเอก
    สมัยเด็กฉันชอบที่จะเล่นเกมกับพี่แต่ว่าฉันรู้สึกว่าตัวเองชอบที่จะดูคนอื่นเล่นเกมมากว่าเล่นด้วยตัวเอง ในตอนนั้นฉันจึงเลือกดูยูทูปซึ่งยังมีผู้ใช้งานไม่มากนักทำให้มีตัวเลือกน้อย แต่วิดีโอในตอนนั้นก็มีคุณภาพและน่าสนใจ สำหรับฉันชื่นชอบช่อง HeartRocker เป็นพิเศษ ถึงจะเป็นช่องที่ทำงานมาตั้งแต่สิบปีที่แล้วตอนนี้ฉันก็ยังติดตามเขาอยู่ ด้วยความที่คุณเอกเป็นคนที่มีวิธีการพูดที่มีเอกลักษณ์พิเศษทำให้ฉันสนุกทุกครั้งที่ดูวิดีโอของเขา วิดีโอของเขาไม่ได้ให้แค่ความสนุกและความสุขเท่านั้นแต่ยังคอยเป็นที่ปรึกษาให้ผู้ติดตามที่เจอปัญหา เขาจึงเป็นเหมือนเพื่อนคนหนึ่งเลยด้วยเหตุนี้ทำให้ฉันชื่นชอบเขาเป็นอย่างมาก
    ผ่านมาประมาณสิบปีช่องยูทูปก็เพื่มขึ้นอย่างรวดเร็วแต่วำหรับฉันช่องยูทูปของคุณเอกก็ยังคงเป็นอันดับหนึ่งของฉัน เขาไม่ได้เปลี่ยนไปเลย ไม่ว่าจะเศร้า เหนื่อยหรือยามว่างเมื่อดูวิดีโอก็ทำให้มีความสุข อย่างเช่นในช่วงปีใหม่ครอบครัวขงฉันไม่ได้จัดฉลองอะไรเป็นพิเศษ พ่อแม่จึงรีบเข้านอน ดังนั้นฉันที่ไม่อยากต้อนรับปีใหม่คนเดียวจึงเปิดดูไลฟ์เกมของคุณเอกจึงทหให้ฉันไม่รู้สึกเหงาเลย
    คุณเอกเป็นคนที่เรื่มทำยูทูปมาตั้งแต่ยูทูปยังไม่เป็นที่แพร่หลายจนปัจจุบันก็ยังทำอยุ่ซึ่งฉันคิกว่าเป็นสิ่งที่ยอดเยี่ยมมากเพราะเขาทำให้ฉันมีความสุขจริงๆ สักวันหนึ่งฉันก็อยากจะเป็นคนที่ทำให้คนอื่นมีความสุขได้เหมือนกับคุณเอกด้วยวิธีของฉัน