  คิดว่าวันนี้เป็นวันที่ดีอีกวันนึงเลยล่ะ เหมือนกับวันนั้นวันที่เราได้เริ่มรู้จักกับผู้หญิงที่เป็นดั่งดอกทานตะวันอันสดใส
 ถ้าให้เปรียบเทียบคนที่ชอบกับดอกไม้ ทุกคนจะเปรียบเป็นดอกไม้อะไร？สำหรับเราแล้ว เราคิดว่าคงจะเปรียบกับดอกทานตะวัน เพราะเป็นดอกไม้ที่ทั้งสวยและดูดใสเหมือนกับผู้หญิงคนหนึ่ง
 สมัยที่ศึกษาอยู่ชั้นมัธยมศึกษาตอนต้น สำหรับเรา เป็นช่วงเวลาที่ไม่ค่อยดีเสียเท่าไหร่ ช่วงแรกก็ยังดีอยู่ ทว่าหลังจากที่ป่วยก็รู้สึกแย่ ในทุกๆวัน ก็เดินไม่ค่อยได้ อีกทั้งยังพูดคุยกับเพื่อนเพียงแค่เล็กน้อย จึงรู้สึกเหงาและโศกเศร้าเป็นอย่างมาก มีอยู่วันหนึ่ง วันที่เราไปแข่งขันเกี่ยวกับภาษาญี่ปุ่น ณ สถานทีแห่งนั้นก็ได้มีเสียงเพลงที่ร้องว่า 「恋するフォーチュンクッキー」ดังขึ้น เนื่องจากเมโลดี้ของเพลงนั้นสุดยอดมาก จนทำให้เกิดความประทับใจ จึงค่อยๆรู้สึกดีขึ้น หลังจากที่กลับบ้านก็ค้นหาเพลงนี้ทันที ระหว่างที่ฟังเพลงนี้ก็ได้สังเกตเห็นผู้หญิงคนหนึ่งในเอ็มวีนี้ ยิ่งไปกว่านั้นผู้หญิงคนนั้นน่ารักมาก จนทำให้ไม่สามารถละสายตาได้เลย
 ผู้หญิงคนนี้เป็นชาวไทยและเป็นไอดอลวงBNK48 ชื่อว่า "ไข่มุก" ซึ่งกว่าจะเก่งและเข้มแข็งขนาดนี้ได้ เธอผ่านเรื่องต่างๆมาเป็นจำนวนมาก ตอนแรกคุณไข่มุกไม่ค่อยถนัดเรื่องการเต้นแะร้องเพลง ทำให้ตอนนั้นมีผู้คนที่ต่อว่าคุณไข่มุกเป็นจำนวนมาก แม้กระทั่งอย่างนั้น คุณไข่มุกก็ยังคงฝึกซ้อมต่อไปเรื่อยๆ แม้ประสบกับปัญหามากเพียงใด เธอก็ยังไม่ยอมแพ้และมีรอยยิ้มอยู่เสมอ ด้วยเหตุผลนี้จึงทำให้เราชื่นชอบคุณไข่มุก
 ยิ่งรู้จักคุณไข่มุกมากขึ้นเท่าไหร่ ก็ทำให้อยากพยายามมากขึ้น ตอนที่ดูไลฟ์และฟังเพลงของคุณไข่มุกก็ทำให้คลายความเหงาได้ พอได้เห็นรอยยิ้มของคุณไข่มุกก็ยิ่งทำให้มีความสุข มีวันหนึ่ง เราได้ไปคอนเสิร์ต BNK４８ตอนนั้นมีโอกาสได้พบกับคุณไข่มุก ทำให้รู้สึกดีใจเป็นอย่างมาก เรื่องนี้จะกลายเป็นความทรงจำที่ตราตรึงอยู่ในใจเราตลอดไป
 ทั้งหมดนี้ เพรราะการมีอยู่ของคุณไข่จึงทำให้เราสามารถผ่านเรื่องราวที่ยากลำบากต่างๆมาได้ เราจึงคิดว่าจะไม่มีทางตัดใจยอมแพ้ต่อเรื่องต่างๆเด็ดขาด