ในยุคสมัยที่เราสามารถเสพความบันเทิงได้จากอินเทอร์เน็ตและมีแพลตฟอร์มยักษ์ใหญ่อย่างยูทูปเป็นสื่อกลางในการส่งต่อความบันเทิงให้กับคนที่มีความชอบคล้ายกัน ทำให้ดิฉันได้พบเจอกับบุคคลที่สุดยอดและคอยสร้างรอยยิ้มให้ผู้ที่ได้รับชมอยู่เสมอ และชื่อของเขาก็คือคุณเอกจากช่อง HRK โดยดิฉันได้ติดตามคุณเอกมาเป็นระยะเวลานานมากกว่า 5 ปีแล้ว สิ่งที่ทำให้ดิฉันชื่นชมในตัวคุณเอกนั่นก็คือความขยันและมุ่งมั่นที่จะผลิตคอนเทนต์ที่สนุกและใหม่อยู่ตลอดเวลา รวมถึงคอนเทนต์หลักของช่องที่เป็นการนำเกมต่าง ๆ มาเล่นก็ตรงกับความชอบและงานอดิเรกของดิฉันด้วย ทำให้ช่องนี้น่าติดตามมากขึ้นไปอีก คุณเอกคอยพัฒนาทักษะทางด้านภาษาอังกฤษอยู่ตลอดเพื่อให้ถ่ายทอดเนื้อหาในเกมออกมาได้อย่างครบถ้วนและมีสำนวนที่สวยงาม คุณเอกเรียกได้ว่าเป็นคอมฟอร์ทโซนของดิฉันเลยค่ะ เพียงแค่ได้ดูเกมที่คุณเอกแคสก็สามารถทำให้ความเครียดจากการเรียนหายไปได้เลยค่ะ ความเป็นตัวของตัวเอกทำให้ช่องของคุณเอกมีผู้ติดตามจำนวนมากและมีคนส่งความรักให้ตลอด เรียกได้ว่าเป็นบุคคลที่ดิฉันชื่นชอบและอยากสนับสนุนไปอีกนาน ๆ เลยค่ะ