มนุษย์ไม่สามารถจดจำทุกสิ่งได้ไปตลอดชีวิต เพราะฉะนั้นแล้วเราจึถ่ายภาพหรือวีดีโอไว้เพื่อให้จดจำเรื่องราวต่าง ๆ ได้ ถ้าหากถามฉันว่า "ในการเก็บบันทึกความทรงจำ คุณคิดว่ารูปหรือวีดีโอดีกว่า" ตัวฉันเองก็ยังไม่ทราบว่าควรตอบออกไปอย่างไรดี สำหรับฉันแล้วการถ่ายภาพนั้นง่ายกว่าการถ่ายวีดีโอ ทั้งยังไม่ต้องใช้เวลาหรือกำลังมากมาย แต่ทว่ารูปภาพไม่สามารถเก็บบันทึกช่วงเวลานั้นได้100% มันสามารถเก็บบันทึกได้แค่ภาพเท่านั้น ในอีกด้านหนึ่ง วีดีโอสามารถเก็บช่วงเวลานั้นได้เกือบ100% เสียงของคน เสียงนกร้อง เสียงลมพัด การร่วงของใบไม้ การเคลื่อนไหวและการไหลเวียนของผู้คน วีดีโอสามารถเก็บบันทึกทุกอย่างที่เกิดขึ้นได้ ในอดีตการถ่ายวีดีโอทั้งใช้เวลา และจำเป็นต้องมีกล้องถ่ายวีดีโอขนาดใหญ่ ทำให้มีคนไม่ชอบการถ่ายวีดีโอ แต่ทว่าในปัจจุบันเนื่องด้วยการพัฒนาเทคโนโลยีโทรศัพท์มือถือ คุณสามาถถ่ายวีดีโอที่สวยงามและคมชัดราวกับใช้กล้องโปรได้ด้วยโทรศัพท์มือถือ เพราะฉะนั้นแล้วในปัจจุบันการถ่ายวีดีโอเป็นเรื่องที่ง่ายมาก มากไปกว่านั้น ในปัจจุบันนี้มีแอปพลิเคชั่นต่าง ๆ มากมายที่สามารถถ่ายวีดีโอได้ เช่นอินสตาแกรม ถ้าคุณต้องการที่จะประหยัดพื้นที่โทรศัพท์มือถือ ก็ถ่ายวีดีโอสตอรี่อินสตาแกรมและอัพโหลด ทำให้คุณสามารถเก็บบันทึกช่วงเวลานั้น ๆ ได้ และยังแบ่งปันมันกับเพื่อน ๆ หรือคนรู้จักได้อีกด้วย เป็นสิ่งที่ดีมาก ๆ เลยใช่ไหมล่ะ ยิ่งคุณถ่ายรูปหรือวีดีโอมากเท่าไร มันก็จะยิ่งกลายเป็นความทรงจำ หลังจากนี้ 1ปี 2ปี หรือ10ปี รูปภาพและวีดีโอเหล่านี้ก็จะยังคงอยู่ ถ้าคุณลองกลับมาดูพวกมันอีกครั้งแล้วคุณก็จะสามารถหวนนึกถึงช่วงเวลาเหล่านั้นได้ ช่วงเวลาที่สนุกสนาน ช่วงเวลาที่เศร้า ช่วงเวลาที่ได้อยู่กับเพื่อน ๆ หรือช่วงเวลาที่ได้ท่องเที่ยวกับครอบครัว ช่วงเวลาเหล่านั้นที่ไม่สามารถย้อนคืนกลับไป แต่เพียงแค่คุณมองดูรูปถ่ายหรือวีดีโอ คุณก็จะรู้สึกเหมือนได้ย้อนเวลากลับไปเลยใช่ไหมล่ะ ถึงจะลูกลืมเลือนไปจากสมอง แต่ทุกคนมาเก็บความทรงจำที่ดีเอาไว้ด้วยการถ่ายภาพและวีดีโอกันเถอะค่ะ ไม่ว่าจะสิ่งไหนก็เป็นความทรงจำอันล้ำค่าทั้งนั้น