    หากพูดถึงเจ้าหญิงองค์หนึ่ง มีผมยาวเงางามสีทอง ถูกกักขังอยู่บนหอคอย ทุกคนคงพอเดากันได้ใช่ไหมคะ สำหรับฉันแล้วเจ้าหญิงราพันเซลเป็นเหมือนดั่งผู้มีชื่อเสียงในโลกของดิสนีย์และโลกของฉันค่ะ
   ตั้งแต่ตอนเด็ก ฉันชอบที่จะดูการ์ตูนเป็นอย่างมาก ในทุก ๆ วันหลังจากกลับจากโรงเรียนฉันจะหมกตัวอยู่ในห้องและเปิดการ์ตูนเรื่องโปรดดูซ้ำวนเวียนไป ในตอนนั้นฉันยังไม่ได้มีการ์ตูนเรื่องโปรดในใจมากนัก แต่พอฉันได้เริ่มโตขึ้น การ์ตูนในเครือของดิสนีย์ก็มีการพัฒนา ทั้งด้านตัวละคร ด้านบทละคร ส่งผลให้ตัวละครดูมีมิติ และมีเหตุผลเหมือนกับมนุษย์ทั่วไปอย่างเรา และสิ่งนี้เองที่ทำให้ฉันเริ่มที่จะชื่นชอบการ์ตูนดิสนีย์มากยิ่งขึ้น 
    ฉันได้ดูเรื่องราพันเซลครั้งแรกเมื่อประมาณตอนประถม ราพันเซลผู้เป็นนางเอกถึงแม้จะไม่เคยออกไปข้างนอกปราสาทเลยแต่เทอมีความกล้าหาญและทะเยอทยานเป็นอย่างมาก เทอไม่กลัวที่ต้องผจญภัยไปในที่ที่แปลกตา ซึ่งจุดเด่นตรงนี้เองที่ทำให้ฉันตกหลุมรักตัวละครนี้มากยิ่งขึ้น และทำให้ฉันเชื่อมาตลอดว่าหากเราเชื่อมั่นในตนเองและกล้าที่จะเผชิญกับเรื่องแปลกใหม่ มันจะต้องนำพาผลลัพธ์ในแบบที่เราไม่คาดฝันมาให้เสมอ แน่นอนว่าบางคนอาจจะมองว่าตัวละครนี้เป็นเพียงเรื่องที่แต่งขึ้นมาสำหรับเด็ก แต่สำหรับฉันแล้วนั้นตัวละครเหล่านี้ที่เป็นจุดเริ่มต้นของแรงบันดาลใจในอนาคต 
    และในตอนนี้ราพันเซลเป็นที่ชื่นชอบในวงกว้างไม่ว่าจะเป็นเด็กหรือผู้ใหญ่ก็ตาม ทุกคนลองเปิดใจดูการ์ตูนเรื่องนี้กันดูสักครั้งนะคะ ฉันเชื่อว่าเธอจะต้องเป็นแรงบันดาลใจให้กับใครหลายๆคนเหมือนกับตอนที่ฉันเป็นเด็กอย่างแน่นอน