ฉันชอบเล่นเกมมาตั้งแต่เด็กๆ ทั้งเกมในโทรศัพท์และเกมในคอมพิวเตอร์ แต่ว่าแม่ไม่ค่อยชอบให้ฉันเล่นเกม เพราะฉะนั้นก็เลยไม่ค่อยให้เล่นเกม ตอนเด็กๆฉันอยากเล่นเกมต่างๆ กับเพื่อน แต่เพราะคอมพิวเตอร์ของฉันเป็นแบบสำหรับทำงาน พอเล่นเกมแล้วเครื่องจะร้อนเลยอันตราย การไม่ได้เล่นเกมกับเพื่อนมันทั้งเหงาและเศร้ามากๆ เพราะอย่างนั้นก็เลยอยากได้คอมพิวเตอร์สำหรับเล่นเกมมาโดยตลอดตั้งแต่เด็ก พออยู่ม.6 ก็พูดกับแม่ว่าถ้าสอบติดมหาวิทยาลัย<匿名化 pos="固有名詞" type="学校名1" >〓〓〓〓〓〓〓〓〓</匿名化> ซื้อคอมสำหรับเล่นเกมให้หน่อยได้ไหม แม่ก็สัญญาว่าถ้าเข้าได้ก็จะซื้อให้ ฉันเลยตั้งใจติวหนังสือเพื่อเข้ามหาลัยมากกว่าที่เคยทำ เวลาที่เหนื่อยก็จะพูดกับตัวเองว่า เพื่ออนาคต เพื่อคอมเครื่องใหม่ พอเข้ามหาลัยได้แล้ว ทั้งแม่ทั้งฉันต่างดีใจกัน แม่พาไปซื้อคอมพิวเตอร์เครื่องใหม่ตามสัญญา ฉันดีใจมากๆ ในที่สุดก็ได้ทำในสิ่งที่ชอบแล้ว ตั้งแต่นั้นเป็นต้นมาก็ใช้คอมอย่างทะนุถนอมมาโดยตลอดจนปัจจุบัน