   เวลาที่ทุกคนเศร้า ทุกคนทำยังไงกันหรอ บางคนอาจจะเล่นเกม คุยกับเพื่อน หรือปรึกษาพ่อแม่ สำหรับผมแล้ว ผมเลือกที่จะฟังเพลงของศิลปินที่ผมชอบ นั่นก็คือเรดเวลเวท
   ตอนมัธยมปลาย ผมไม่มีคนดังที่ชอบเลย จึงไม่เข้าใจความรู้สึกของเพื่อนที่มีดาราหรือนักร้องคนโปรด แค่ดูหนังหรือฟังเพลงจากนักร้องที่ชอบก็รู้สึกดีขึ้นแล้วหรอ ผมไม่เข้าใจความรู้สึกแบบนี้เลยจริงๆ แต่พอผมได้รู้จักกับเรดเวลเวท ชีวิตของผมก็เปลี่ยนไป เรดเวลเวทเป็นวงเกิร์ลกรุ๊ปจากประเทศเกาหลีใต้ เป็นวงที่มีเพลงหลากหลายแนวมากทั้งร็อค คลาสสิก หรือแจ๊ส คิดว่าแม้จะฟังทุกวันก็ไม่เบื่อ ยิ่งไปกว่านั้นเพลงส่วนใหญ่จะเกี่ยวกับความรักไม่ก็การให้กำลังใจ ผมเลยชอบฟังเวลาที่เศร้าหรือท้อแท้ ตัวอย่างเช่นเพลงล่าสุดของวงก็คือ "Chill Kill" มีเนื้อร้องท่อนหนึ่งบอกว่า "อย่าไปคิดถึงวันพรุ่งนี้เลยนะ ลืมความเศร้าไปให้หมด" พอฟังแล้วก็เหมือนได้รับการปลอบโยน ดังนั้นเพลงของเรดเวลเวทจึงมีอิทธิพลต่อชีวิตของผมมาก เมื่อปีที่แล้วเรดเวลเวทจะมาจัดคอนเสิร์ตที่ประเทศไทย ผมดีใจมากตอนที่รู้ข่าว อีกทั้งผมกับเพื่อนยังสามารถซื้อบัตรคอนเสิร์ตได้ มันคงไม่มีอะไรดีไปกว่านี้อีกแล้ว แต่โชคร้ายที่สมาชิกในวงติดเชื้อโคโรน่า คอนเสิร์ตเลยต้องยกเลิกไปอย่างหลีกเลี่ยงไม่ได้
   แม้จะเศร้า แต่ผมก็เชื่อว่าสักวันหนึ่งเราคงได้เจอกันอีก　เรดเวลเวทจะต้องมาประเทศไทยอีกแน่ ผมคิดอย่างนั้น เราไม่รู้ว่าปีนี้จะมีคอนเสิร์ตหรือเปล่า แต่พอนึกถึงเนื้อเพลงที่ว่า "อย่าไปคิดถึงวันพรุ่งนี้เลย" ผมก็รู้สึกดีขึ้น