ผมคิดว่าเด็กๆ หลายคนจะต้องชอบของขวัญแน่ๆ ผมเองก็เหมือนกัน ผมไม่ค่อยได้ของขวัญเท่าไหร่ มักจะได้เฉพาะตอนวันเกิดเท่านั้น ดังนั้นผมจึงตั้งตารอวันเกิดทุกปี ตอนผมเป็นเด็ก ของที่ผมชอบมากคือของเล่น ผมมีน้องชายสามคน ถ้ารวมผมด้วยก็เป็นสี่คน ดังนั้นที่บ้านจึงมีของเล่นเยอะมาก เช่น ตุ๊กตา หุ่นยนต์ ถึงแม้ว่าจะมีเยอะ ก็ยังอยากได้ของเล่นใหม่อยู่เสมอ เวลาไปห้างผมก็มักจะอยากซื้ออยู่ตลอด ตอนที่ผมเริ่มโตขึ้นก็ไม่ค่อยได้เล่นของเล่นเท่าไหร่ เลยให้น้องชายไปจนหมด มีอยู่ครั้งหนึ่งที่ผมอยากได้โทรศัพท์ใหม่ แต่เนื่องจากว่ามันแพงเลยไม่กล้าบอกพ่อแม่ เพราะอยากได้ผมเลยแชร์รูปโทรศัพท์นี้ในเฟสบุ๊ค ซึ่งผมก็คิดว่าพ่อกับแม่คงเห็นรูป หลายวันต่อมา พอเลิกเรียนเสร็จผมก็กลับบ้าน ตอนที่มาถึงบ้านก็พบว่ามีโทรศัพท์สีดำเครื่องใหม่วางอยู่บนโต๊ะเขียนหนังสือ แล้วพ่อกับแม่ก็บอกว่าเซอร์ไพรส์ ผมดีใจมาก เพราะไม่ใช่วันเกิดของผมเลยไม่คิดว่าจะได้ ผมเลยบอกขอบคุณพ่อกับแม่ ผมรักพ่อกับแม่