ปีนี้ ปี2022ฉันก็อายุครบ20ปีแล้ว ทุกๆปีฉันจะได้รับของขวัญวันเกิดมากมาย เช่นตุ๊กตา หรือเงินและอื่นๆ แต่จวบจนถึงบัดนี้ของขวัญที่ฉันรู้สึกดีใจมากที่สุดที่ได้รับก็คือของขวัญที่ฉันได้รับมาตอนอายุครบ18ปี วันเกิดในตอนนั้น ฉันกำลังเที่ยวอยู่ที่กรุงเทพมหานครกับคุณป้า พวกเราไปเที่ยวที่ห้างสรรพสินค้าและดูอะไรต่างๆมากมาย ไปร้านค้าต่างๆ ทานอาหารและขนม พวกเราสนุกกันมากๆ ขณะหนึ่งที่พวกเรากำลังเดินอยู่นั้นก็ได้พบกับร้านน่ารักๆร้านหนึ่งโดยบังเอิญ และพวกเราก็รู้สึกสนใจร้านนั้น ดังนั้นพวกเราจึงเข้าไปในร้าน พบว่าร้านนั้นเป็นร้านขายเพชรพลอย ด้านในมีเพชรพลอยที่น่ารักและเป็นประกายวิบวับเรียงรายอยู่เต็มไปหมด ฉันชอบเอามากๆ และยังมีสินค้าที่ทำมาจากเพชรพลอยอีกมากมายเช่นกัน อาทิแหวน ตุ้มหู และกำไลข้อมือ  ฉันอยากได้มันซักชิ้น แต่ราคาค่อนข้างสูงจึงไม่สามารถซื้อได้ แต่จู่ๆคุณป้าก็หยิบแหวนขึ้นมาวงหนึ่งและบอกว่าแหวนนี้เหมาะกับเธอนะ และก็ซื้อแหวนวงนั้นให้ฉัน แหวนวงนั้นน่ารักมากๆฉันจึงรู้สึกดีใจ แหวนวงนั้นมีพลอยอยู่2ชิ้น เป็นสีฟ้าอ่อนชิ้นหนึ่ง และอีกอันชิ้นเป็นสีขาว และคุณป้าก็พูดขึ้นมาว่าแหวนวงนี้เป็นของขวัญวันเกิดของปีนี้นะ ตั้งแต่ตอนนั้นเป็นต้นมาฉันก็ใช้แหวนวงนั้นและให้ความสำคัญกับมันอย่างดีตลอดมา เมื่อได้มองแหวนวงนี้คราใดก็รู้สึกได้ถึงความรักของคุณป้า และรู้สึกได้ว่าคุณป้าอยู่ข้างๆฉันเสมอ เพราะเหตุนี้ฉันจึงชอบของขวัญชิ้นนี้มาก