เมื่อเจอคำถามว่ามีบุคคลที่มีชื่อเสียงที่ตัวเองชื่นชอบไหม ผมจะรู้สึกว่าค่อนข้างตอบยากนิดหน่อยครับ อาจเป็นเพราะว่าตัวผมไม่มีบุคคลที่ชื่นชอบมากเป็นพิเศษ ก็เลยคิดว่าจะแนะนำบุคคลที่มีชื่อเสียงท่านหนึ่งที่ผมรู้สึกสนใจในช่วงนี้แทนครับ  บุคคลนั้นเป็นผู้หญิงชาวไทย ชื่อว่า“ฐปณีย์ เอียดศรีไชย” ครับ มีชื่อเล่นว่า “แยม” ครับ คุณฐปณีย์เป็นนักข่าวที่มีชื่อเสียงคนหนึ่งเลยครับ อ้างอิงจากเว็บไซต์หนึ่ง ระบุว่าเธอทำงานเป็นนักข่าวมานานกว่า 20 ปีแล้วครับ คุณฐปณีย์เคยไปลงพื้นที่ต่าง ๆ เพื่อทำข่าวใหญ่หลายเหตุการณ์เลยครับ เช่น ข่าวอุทกภัยปี 2554 , ข่าวรัฐประหารโดยกองทัพทหารปี 2557 , ข่าวเรื่องปํญหาผู้อพยพชาวโรฮิงยาในประเทศไทย , ข่าวการชุมนุมต่อต้านรัฐบาลในประเทศไทย เป็นต้นครับ  เมื่อพูดถึงคุณฐปณีย์แล้ว ผมจะเห็นภาพว่าเธอเป็นนักข่าวที่กล้าหาญคนหนึ่งเลยครับ คุณฐปณีย์ยังทำงานอื่นนอกจากการเป็นนักข่าวด้วยครับ เป็นงานช่วยน้องชายทำร้านอาหารใต้ครับ งานนักข่าวก็ดูน่าจะยุ่งมากอยู่แล้ว แต่ก็ยังแบ่งเวลามาช่วยงานร้านอาหารของน้องชายได้ ผมคิดว่าคุณฐปณีย์เก่งมากเลยครับ ถ้าหากลองถามคนที่อยากเป็นนักข่าวว่ามีบุคคลที่มีชื่อเสียงที่ตัวเองชื่นชอบไหมละก็ อาจมีหลายคนตอบว่า “คุณแยม ฐปณีย์” ก็เป็นไปได้ครับ   