ตั้งแต่ฉันเด็กๆ พ่อแม่จะชอบพาฉันไปเที่ยวด้วยกันบ่อยๆ ทั้งเที่ยวแบบวันเดียวกลับและเที่ยวแบบค้างคืน สมัยฉันอยู่ม.ต้น ฉันกับครอบครัวไปเที่ยวปีใหม่ที่จังหวัดเพชรบูรณ์ เพราะเป็นจังหวัดที่อยู่ทางภาคเหนือ ทำให้มีภูเขาที่สวยมากๆ ที่จังหวัดนี้มีวัดที่มีชื่อเสียงมากๆที่หนึ่ง ชื่อว่าวัดพระธาตุผาซ่อนแก้ว ที่วัดนี้มีพระพุทธรูปสีขาวขนาดใหญ่ 5 องค์เรียงซ้อนกันอยู่บนภูเขา ซึ่งสวยมากๆ มีนักท่องเที่ยวชายต่างชาติมาที่นี่เยอะมากเลย หลังจากไหว้พระเสร็จ พวกเราก็ไปที่ทุ่งดอกไม้ขนาดใหญ่ มีดอกไม้หลากหลายสายพันธุ์ แม่ชอบที่นี่มากๆ ถ่ายรูปไปเยอะมากเลย จากที่นี่สามารถมองเห็นกังหันลมขนาดใหญ่กับวิวภูเขาได้ พวกเราทำกิจกรรมต่างๆที่นี่กันนานมาก จนถึงเวลาที่เราต้องไปเช็คอินเข้าที่พัก ที่พักของพวกเราอยุ่ใกล้กับจุดที่สามารถมองเห็นทะเลหมอกยามเช้าได้ เพราะว่าอยู่บนภูเขา ทางเข้าจเลยลำบากไปเสียหน่อย แต่อาหารอร่อยมาก โดยเฉพาะอาหารพื้นเมืองของที่นี่ ตอนกลางคืนพวกเราก็จัดปาร์ตี้ด้วยกัน และเมื่อตอนเช้ามาถึง ฉันก็ได้เห็นทะเลหมอกที่สวยมากๆ สำหรับฉันแล้ว นั่นเป็นวิวที่สวยมากที่สุดจนถึงตอนนี้เลย ฉันคิดว่าการไปเที่ยวครั้งสนุกมากจริงๆ ได้ทำอะไรหลายๆอย่างร่วมกับครอบครัว เป็นช่วงเวลาที่มีความสุขมาก ฉันชอบการไปเที่ยวกับคริบครัวมากๆเลย