ถ้าฉันสามารถเลือกได้ว่าจะกลับไปหาตัวเองในอดีต หรือไปหาตัวเองในอนาคต ฉันจะเลือกกลับไปหาตัวเองในอดีตเป็นเวลา 1 ชั่วโมง เพื่อบอกเล่าเรื่องที่ตัวเองจะต้องเจอ และเพื่อให้ฉันได้เตรียมตัวรับมือได้ทัน

ปัจจุบันฉันศึกษาอยู่ชั้นปีที่สอง เอกวิชาภาษาญี่ปุ่น ฉันเริ่มเรียนภาษาญี่ปุ่นเมื่อตอนฉันอยู่มัธยมศึกษาปีที่หก เป็นเวลาเกือบสี่ปีที่ฉันเรียนภาษาญี่ปุ่น แต่ฉันก็ยังรู้สึกอยู่ตลอดว่าฉันเริ่มช้าไปหรือไม่นะ ถ้าเริ่มเร็วกว่านี้อีกสักหนึ่งปีก็อาจเก่งกว่านี้ก็ได้ ดังนั้น ย้อนกลับได้ห้าปีก่อนหน้านี้ ฉันอยากบอกตัวเองให้เริ่มเรียนภาษาญี่ปุ่นทันที ถึงแม้จะได้เวลาเพิ่มมาแค่หนึ่งปี แต่ฉันก็จะบอกให้ตัวเองตั้งไจเรียนที่สุดเท่าที่จะทำได้ เพื่อที่ในอนาคตฉันจะได้สอบผ่าน N2 และได้ทุนไปเรียนที่ประเทศญี่ปุ่นตามที่ฉันใฝ่ฝัน นอกจากนี้ ฉันยังจะจำผลล็อตเตอรี่ไปบอกตัวฉัน และนำเงินเหล่านั้นไปเก็บออมไว้เป็นค่าเล่าเรียนในมหาวิทยาลัย และเงินสำหรับใช้จ่ายยามฉุกเฉิน

ฉันไม่อยากไปอนาคต เพราะการที่ได้รู้ว่าจะต้องเจอกับอะไรมันคงจะไม่ใช่เรื่องที่น่าดีใจเสมอไป ฉันอยากใช้ชีวิตโดยไม่ต้องรู้ว่าอะไรรออยู่แบบนี้ต่อไป และจะใช้เวลาในปัจจุบันให้ดีที่สุด เพื่อที่ตัวฉันในอนาคตจะได้ไม่ต้องกลับมาบอกเรื่องที่น่าจะทำเมื่อห้าปีที่แล้วกับฉัน แบบนั้นมันก็เป็นชีวิตที่น่าสนุกดีไม่ใช่หรือ